Записник

Са 4 . седнице Комисије за избор чланова Локалног антикорупцијског форума (ЛАФ),

тела за праћење примене Локалног антикорупцијског плана за општину Кладово

* Четврта седница Комисије одржана је дана 16.11.2022.године.
* Седници присуствују:

Чланови Комисије: Биљана Сворцан, Марко Груичић и Миле Вулић

Секретар Комисије: Ема Атанасијевић;

* Констатовано је да форум за рад постоји.

Једногласно је усвојен следећи:

**Дневни ред**

1. Одлука о расписивању јавног позива за достављање пријава за чланство у локалном антикорупцијском форуму општине Кладово (ЛАФ) са јавним позивом ;
2. Одлука о утврђивању критеријума и поступка избора чланова локалног антикорупцијског форума општине Кладово;
3. Усвајање текста изјаве о непостојању приватног интереса између члана комисије и кандидата за члана ЛАФ (за члана Комисије и за кандидата);
4. Разно

Тачка 1.Предлог Одлуке о расписивању јавног позива за достављање пријава за чланство у локалном антикорупцијском форуму општине Кладово (ЛАФ) са јавним позивом;

Секретар Комисије Ема Атанасијевић припремила је предлог Одлуке о расписивању јавног позива, као и јавни позив. Комисија констатује да општина Кладово нема средства предвиђена у Допуни модела ЛАП, те је оглас сачињен у складу са финансијским средствима које општина Кладово може да определи за рад овог тела. Оглас ће трајати 30 дана, односно до 16.12.2022.године.

Пошто није било питања, приступило се гласању.

Једногласно је усвојен предлог Одлуке о расписивању јавног позива за достављање пријава за чланство у локалном антикорупцијском форуму општине Кладово (ЛАФ) са јавним позивом.

Тачка 2 - Одлука о утврђивању критеријума и поступка избора чланова локалног антикорупцијског форума општине Кладово

Секретар Комисије рекла је да је ова Одлука рађена уз подршку Агенције и БИРОДИ.

Пошто није било питања, приступило се гласању.

Једногласно је усвојена Одлука о утврђивању критеријума и поступка избора чланова локалног антикорупцијског форума општине Кладово.

Тачка 3 - Усвајање текста изјаве о непостојању приватног интереса између члана комисије и кандидата за члана ЛАФ (за члана Комисије и за кандидата)

Секретар Комисије истакла је да је форма коју Комисија треба да усвоји дата од стране Агенције и БИРОДИ.

Пошто није било питања, приступило се гласању.

Једногласно је усвојен текста изјаве о непостојању приватног интереса између члана комисије и кандидата за члана ЛАФ (за члана Комисије и за кандидата).

Тачка 4.- Разно –Под тачком разно није било питања.

Чланови Комисије састаће се по завршетку јавног позива.

Број: 060-1-4/2022-II

Дана: 16.11.2022.године

**КОМИСИЈА**

**ЗА ИЗБОР ЧЛАНОВА ЛОКАЛНОГ АНТИКОРУПЦИЈСКОГ ФОРУМА (ЛАФ),ТЕЛА ЗА ПРАЋЕЊЕ ПРИМЕНЕ ЛОКАЛНОГ АНТИКОРУПЦИЈСКОГ ПЛАНА ЗА ОПШТИНУ КЛАДОВО**

Секретар Председник

Ема Атанасијевић Марко Груичић